钦定古今图书集成/历象汇编/岁功典/第056卷 > 《广东志书》 > 广州王园寺伏日即事寄北中亲友
## 钦定古今图书集成/历象汇编/岁功典/第056卷 > 《广东志书》 > 广州王园寺伏日即事寄北中亲友

刘言史

南越逢初伏，东林度一朝。曲池煎畏景，高阁绝微飙。
竹簟移先洒，蒲葵破复摇。地偏毛瘴近，山毒火威饶。
裛汗𫄨如濯，亲床枕并烧。堕枝伤翠羽，萎叶惜红蕉。
且困流金炽，难成独酌谣。望霖窥润础，思吹候生条。
旅恨生乌浒，乡心系洛桥。谁怜在炎客，一夕壮容销。